
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1740 

30 Αυγούστου 2007 


ΑΠΟΦΑΣΕΙ Σ 

Αριθμ. 36579/Β.1666 

Δάνεια για κεφάλαια κίνησης και λοιπές Πιστωτικές 
διευκολύνσεις σε επιχειρήσεις και Επαγγελματίες 
που έπληγησαν από τις πυρκαγιές του έτους 2007 
στους Νομούς Μεσσηνίας, Ηλείας, Αρκαδίας, Λακω¬ 
νίας, Εύβοιας καθώς και στην περιοχή Αιγιαλείας 
του Νομού Αχάίας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 1558/1985 (ΦΕΚ Α' 137)« Κυβέρ¬ 
νηση και Κυβερνητικά Όργανα» όπως αυτός τροποποι¬ 
ήθηκε και συμπληρώθηκε. 

2. Το ν. 1266/1982 «Περί Οργάνων ασκήσεως της νο¬ 
μισματικής πιστωτικής και συναλλαγματικής πολιτικής 
και άλλες διατάξεις». 

3. Τις διατάξεις του ν. 128/1975 όπως ισχύει, «περί 
τροποποιήσεως και συμπληρώσεως διατάξεων τινών 
αναφερομένων εις την λειτουργία του χρηματοδοτικού 
συστήματος». 

4. Τις διατάξεις με αριθμό 37930/ΔΙΟΕ 1264/14.10.2005 
(ΦΕΚ 1432 τ.Β') κοινής απόφασης του Πρωθυπουργού 
και του Υπουργού Οικονομίας και Οικονομικών «Καθο¬ 
ρισμός αρμοδιοτήτων των Υφυπουργών Οικονομίας και 
Οικονομικών» όπως τροποποιήθηκε με την υπ’ αριθμόν 
5733/ΔΙΟΕ 179/2006 (ΦΕΚ 204 τ.Β') όμοια απόφαση. 

5. Την πράξη του Διοικητή της Τράπεζας της Ελλάδος 
1620/5.10.1989 «Ρυθμίσεις οφειλών για τραπεζικό δανει¬ 
σμό» όπως ισχύει. 

6. Τις διατάξεις της παραγράφου 3 του άρθρου 8 
της Πράξης Νομοθετικού Περιεχομένου της 29.8.2007 
(ΦΕΚ 205/τ.Α'). 

7. Τις έκτακτες ανάγκες για κεφάλαια κίνησης και λοι¬ 
πές πιστωτικές διευκολύνσεις που έχουν δημιουργηθεί 
στις επιχειρήσεις και επαγγελματίες των Νομών Μεσση¬ 
νίας Ηλείας Αρκαδίας Λακωνίας Εύβοιας καθώς και στην 
περιοχή Αιγιαλείας του Νομού Αχάίας που επλήγησαν 
από τις πυρκαγιές του έτους 2007, αποφασίζουμε: 

Τη ρύθμιση οφειλών και τη χορήγηση κεφαλαίων κίνησης 
σε επιχειρήσεις και επαγγελματίες που ευρίσκονται και λει¬ 
τουργούν στους Νομούς Μεσσηνίας, Ηλείας, Αρκαδίας, Λακω¬ 
νίας, Εύβοιας, καθώς και στην περιοχή Αιγιαλείας του Νομού 
Αχάίας που επλήγησαν από τις πυρκαγιές του έτους 2007. 


Α. Ρυθμίσεις οφειλών 

Όλες οι οφειλές ληξιπρόθεσμες και μη μέχρι την 
25.8.2007 των επιχειρήσεων και επαγγελματιών που 
επλήγησαν από πυρκαγιές κατά τη διάρκεια του έτους 
2007, κεφαλαιοποιούνται και γίνονται ένα νέο δάνειο με 
περίοδο χάριτος 28 μηνών και με πρώτη καταβλητέα 
δόση την 31.12.2009. Το υπόλοιπο δάνειο θα εξοφληθεί 
σε ίσες εξαμηνιαίες χρεολυτικές ή τοκοχρεολυτικές 
δόσεις. Η συνολική διάρκεια της ρύθμισης του δανείου 
ορίζεται σε δέκα χρόνια συμπεριλαμβανομένης και της 
περιόδου χάριτος. Οι τόκοι του δανείου της περιόδου 
χάριτος θα επιδοτούνται κατά 100% από το λογαριασμό 
του ν. 128/1975 και για τη λοιπή διάρκεια του δανείου 
κατά 50%. 

Ως επιτόκιο ρύθμισης των οφειλών ορίζεται το εκά- 
στοτε επιτόκιο των εντόκων γραμματίων Ελληνικού Δη¬ 
μοσίου (Ε.Γ.Ε.Δ) δωδεκάμηνης διάρκειας της τελευταίας 
έκδοσης πριν από την έναρξη της περιόδου εκτοκι- 
σμού, προσαυξημένο κατά 70% πλέον εισφοράς του ν. 
128/1975. Το ποσοστό επιδότησης στρογγυλοποιείται 
στο πλησιέστερο τέταρτο της μονάδας. 

Για το κεφάλαιο και τους τόκους των δανείων αυτών 
θα παρασχεθεί η εγγύηση του Ελληνικού Δημοσίου σύμ¬ 
φωνα με τις διατάξεις του ν. 2322/1995 όπως ισχύει. 

Β. Χορήγηση δανείων για κεφάλαια κίνησης σε επι¬ 
χειρήσεις και επαγγελματίες 

Επιτρέπεται η χορήγηση κεφαλαίων κίνησης από τα 
Πιστωτικά Ιδρύματα σύμφωνα με τις αντίστοιχες δια¬ 
τάξεις για ανάγκες και κεφάλαιο κίνησης της ΠΔ/ΤΕ 
1955/2.7.1991 όπως ισχύει. Τα δάνεια αυτά θα επιδοτού¬ 
νται από το λογ/σμό του ν. 128/1975 ως εξής: 

α. Γ ια δάνεια μέχρι 5.000 ευρώ επιδότηση τόκων κατά 
100 %. 

β. Για δάνεια μέχρι 20.000 ευρώ επιδότηση τόκων 
κατά 80%. 

δ. Για δάνεια μέχρι 60.000 ευρώ επιδότηση τόκων 
κατά 50%. 

ε. Για δάνεια μέχρι 90.000 ευρώ επιδότηση τόκων 
κατά 30%. 

Το ποσοστό επιδότησης τόκων θα είναι ενιαίο για όλο 
το ποσό του δανείου. 

Τα ανωτέρω δάνεια θα χορηγούνται κατ’ ανώτατο 
ύψος μέχρι 35% του κύκλου εργασιών της επιχείρησης 
κατά το έτος 2006 και θα είναι διάρκειας 60 μηνών. 








25264 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το επιτόκιο των ανωτέρω δανείων ορίζεται το εκά- 
στοτε επιτόκιο των εντόκων γραμματίων Ελληνικού Δη¬ 
μοσίου (Ε.Γ.Ε.Δ) δωδεκάμηνης διάρκειας της τελευταίας 
έκδοσης πριν από την έναρξη της περιόδου εκτοκι- 
σμού, προσαυξημένο κατά 70% πλέον εισφοράς του 
ν. 128/1975. Το ποσοστό επιδότησης στρογγυλοποιείται 
στο πλησιέστερο τέταρτο της μονάδας 
Διευκρινίζεται ότι ο κύκλος εργασιών των επιχειρήσε¬ 
ων που δεν πραγματοποίησαν πωλήσεις κατά το προ¬ 
ηγούμενο έτος 2006 ή έκαναν έναρξη των εργασιών 
τους από 1.1.2007 έως 31.8.2007 θα προσδιορίζεται από 
τις αγορές που πραγματοποίησαν κατά το πρώτο εξά¬ 
μηνο της λειτουργίας τους το 2007 επί δύο (2) και το 
ποσό θα προκύψει αφού υπολογισθεί μικτός συντελεστή 
κέρδους 45%. 


Για τους τόκους και το κεφάλαιο των ανωτέρω δα¬ 
νείων θα παρασχεθεί εγγύηση του Ελληνικού Δημοσίου 
σύμφωνα με τις διατάξεις του ν. 2322/1995. 

Κάλυψη δαπάνης 

Η δαπάνη που προκαλείται από τις διατάξεις της 
παρούσας απόφασης, το ύψος της οποίας δεν είναι 
δυνατόν να προσδιορισθεί, θα βαρύνει το λογαριασμό 
του ν. 128/1975. 

Οι αιτήσεις για την υπαγωγή τους στην ως άνω ρύθ¬ 
μιση θα πρέπει να γίνουν μέχρι 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2007 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

